Organizácia a priebeh súťaže:
• Sústreďovanie prác do súťažnej výstavy s celoštátnou pôsobnosťou prebehne poštou alebo osobne v priestoroch Pohronského osvetového strediska v Žiari nad Hronom. 
• Vrátenie prác sa uskutoční 
– osobne 15. 2. – 19. 2. 2018 v Pohronskom osvetovom stredisku v Žiari nad Hronom
– poštou 15. 2. – 19. 2. 2018

Podmienky zaradenia do súťaže:	Vyplnená a podpísaná prihláška, odovzdaná 
	v požadovanom termíne.

Kritériá hodnotenia:	Pôvodnosť a kreativita, posun tradičného remesla k modernému dizajnu, kvalita a čistota technického vyhotovenia, estetická úroveň.

Ceny:	V každej kategórii bude udelená 1.- 3. cena. 
Usporiadateľ má právo niektorú z cien neudeliť.
                                                          Usporiadateľ má právo udeliť  aj inú  cenu na     
                                                          základe odporučenia odbornej poroty. 

Kontaktné adresy:                        	Pohronské osvetové stredisko
Dukelských hrdinov 21, 96501 Žiar nad Hronom, 
tel. 045/ 6781302, 0907/ 465237
	e- mail:  soboslayova@osvetaziar.sk

Pohronské osvetové stredisko
Žiar nad Hronom

PROPOZÍCIE

Celoslovenská SÚŤAŽNÁ VÝSTAVA
Neprofesionálnej textilnej tvorby

NBS – Múzeum mincí a medailí Kremnica
8. 12. 2017 – 31.1.2018

POHRONSKÉ OSVETOVÉ STREDISKO
Dukelských hrdinov 21, Žiar nad Hronom

PROPOZÍCIE
TEXTILNÁ TVORBA 2017

Základná charakteristika
Textilná tvorba je súťažná výstava neprofesionálnej tvorby s celoštátnou pôsobnosťou. Výstava umožňuje autorom zaoberajúcim sa textilnou tvorbou predstaviť sa na verejnosti v ucelenej kolekcii, prezentujúc tradičnú slovenskú textilnú tvorbu s využitím moderného autorského prístupu  s uplatnením v súčasnej dobe.

Vyhlasovateľ, odborný garant
a realizátor celoštátneho kola:     	Pohronské osvetové stredisko Žiar nad Hronom
Spoluusporiadateľ:                      	NBS – Múzeum mincí a medailí Kremnica
Finančné zabezpečenie:               	viaczdrojové financovanie

Harmonogram podujatia
Uzávierka prihláškou:                    31. júla 2017
Sústreďovanie prihlásených prác zo Slovenska:
                                                          – poštou: 11. 9. – 23. 9. 2017
	– osobným doručením: 11. 9. –19. 9. 2017 
od 8:00 do 15:00 hod v priestoroch Pohronského osvetového strediska v Žiari nad Hronom. Pracovník poverený preberaním prác písomne potvrdí prevzatie doručiteľovi (potvrdenie je súčasťou propozícií).
Súťažná časť        
Miesto konania:                               NBS – Múzeum mincí a medailí  Kremnica
Termín:	8. 12. 2017 – 31.1.2018
Vyhodnotenie súťaže:	1. 11. 2017 

Nesúťažná – prezentačná časť	Vernisáž
Miesto konania:	NBS – Múzeum mincí a medailí Kremnica
Sprístupnenie verejnosti: 	8. 12. 2017
Vernisáž:	8. 12. 2017

Vzdelávacia časť: 	Rozborový seminár 
Miesto konania:	NBS – Múzeum mincí a medailí Kremnica
Termín: 	8. 12. 2017 

Poslanie súťaže: 
Aktivizovať a podporovať oblasť neprofesionálnej textilnej tvorby v rámci Slovenska. Poskytnúť priestor pre prezentáciu a konfrontáciu autorom, ktorí vo svojej tvorbe vychádzajú z remeselnej tradície a tradičnej textilnej tvorby Slovenska, rešpektujúc požiadavky moderného dizajnu.  
Podujatie poskytne široký priestor pre mladých talentovaných autorov a umožní im prezentáciu autorskej výpovede na verejnosti, oživia sa zabudnuté remeslá, ktoré v modernom poňatí dokážu svoju opodstatnenosť preverenú vekmi i v súčasnom období. Prispeje  ku kultúrnemu rozvoju čo najširších vrstiev obyvateľstva, ako i ku kultivovaniu ich životného štýlu s orientáciou na predchádzajúce tradície slovenského národa.

Súťažné skupiny:	A – študenti SOŠ s textilným zameraním do 20 r. navštevujúci strednú odbornú školu
	B – autori bez obmedzenia veku od 15 r.

Súťažné kategórie:	1.Úžitkové predmety
	predmety prakticky využiteľné
	(prestierania, vankúše, tašky, bytové textílie)                                                                                               
                                                   2. Dekoratívne predmety
                                                   predmety zdobiace interiér
	(obrazy, výzdoba okna, priestorový objekt)
	3. Šperk
	(odevný doplnok)
	4. Objekt z textilu
	(moderný výtvarný artefakt)
	5. Hračka z textilu
	(reálne použiteľná) 
Textilné techniky:	tkanie na krosnách, tkanie na ráme, zápästková   technika, plstenie, paličkovaná, šitá a frivolitkovaná čipka, háčkovanie, sieťovanie, výšivka, batika, maľba na textil, patchwork
	- možnosť použiť textilnú techniku v inom materiálovom prevedení (drôt, plast a pod.)

Podmienky účasti:
• Do súťaže sa môžu prihlásiť neprofesionálni výtvarníci zo Slovenskej republiky a mladí autori, ktorí v roku 2017 dosiahnu vek 15 rokov. Súťaž nie je určená profesionálnym umelcom ( absolventom VŠVU, AVU a členom profesionálnych výtvarných združení).
• Do súťaže budú prijaté len výtvarné práce realizované v rokoch 2016 a  2017.
O výbere výtvarných prác, ktoré postúpia do celoštátnej výstavy rozhodne trojčlenná odborná porota.
• Odporúčaný počet prác pre účasť v celoštátnom kole je 3, najviac 5 prác od jedného autora.
• Všetky výtvarné práce, ktoré budú zaslané do celoštátneho kola musia byť vhodne adjustované (obraz - pasparta, rám), na zadnej strane opatrené identifikačným štítkom s týmito údajmi: meno a vek autora, skupina, kategória, názov diela a textilná technika, presná adresa trvalého bydliska autora a sídlo príslušného regionálneho osvetového strediska. Práce musia byť uložené v obale (krabica) s označením  mena autora.
• Každý autor čitateľne vyplní záväznú prihlášku a potvrdenie o prevzatí výtvarných prác do súťaže a pripojí ich k výtvarným prácam určeným do celoštátneho kola. Prihláška zostáva usporiadateľovi, potvrdenie sa vráti doručiteľovi výtvarných prác.